# name
Impacte del Nivell Socioeconòmic en Pacients amb Insuficiència Cardíaca Crònica: Anàlisi en la Població General de Catalunya en Pacients Atesos en un Programa Integral d’ Excel·lència

# metadata.dc.contributor.other[].value
Universitat de Barcelona. Facultat de Medicina i Ciències de la Salut

# metadata.dc.description.abstract[].value
[cat] INTRODUCCIÓ:

És per tots conegut que la Insuficiència cardíaca (ICC) és una patologia molt prevalent i una de les principals causes de necessitat de recursos sanitaris de la nostra població ja que el maneig clínic és complex i sovint el seu abordatge és difícil.
És per aquesta raó que en les darreres dècades s’han buscat estratègies, dins del marc del maneig de les malalties cròniques, per tal de proporcionar a aquests pacients una atenció integral i integrada, aconseguint en aquests casos una millora dels resultats clínics, com ara la mortalitat, reingressos i reconsultes a urgències amb l’impacte conseqüent a nivell d’eficiència.
Però valorar l’impacte dels determinants socials de la salut com el nivell socio-econòmic (NSE) en pacients amb Insuficiència cardíaca és un dels reptes que tenim com a sistema sanitari i és el que ens plantegem en la següent tesi doctoral.


HIPÓTESI:

És possible que un baix NSE impacti negativament en l'ús de recursos sanitaris i esdeveniments clínics en pacients amb ICC malgrat l’accés universal a la salut que proporcional el nostre sistema sanitari. Malgrat això, es possible que l'efectivitat dels programa d'atenció integral per a la ICC s’obtingui independentment del NSE però que estigui parcialment atenuada segons aquest factor.
 


OBJECTIUS:

En aquest projecte plantegem com a objectius principals 1) descriure l'associació entre el NSE i els esdeveniments clínics en pacients de la població general de Catalunya amb ICC, 2) avaluar l'impacte del NSE en l'efectivitat d'un programa multidisciplinari integral d'atenció transicional a pacients amb ICC .
Volem conèixer l’impacte que poden tenir aquests projectes amb abast territorial que integren serveis i donen una resposta integrada i, alhora, poder avaluar si el nivell socioeconòmic (NSE) és un dels factors determinants que poden suposar que aquests programes, que són difícils d’implementar i costosos, funcionin o no, ja que es podria pensar que un nivell socioeconòmic baix sigui un factor de vulnerabilitat en aquests pacients que suposi tenir pitjors resultats i que en funció del nivell socioeconòmic de la població tractada el desplegament dels programes s’hagi d’orientar de manera diferent.
Per donar resposta a aquesta qüestió de l’impacte del nivell socioeconòmic baix com a factor de vulnerabilitat i valorar l’estratègia de maneig en pacients amb insuficiència cardíaca vam plantejar aquesta tesi.

# metadata.dc.rights[].value
cc by (c) Capdevila Aguilera, Cristina, 2024

# metadata.dc.source[].value
Tesis Doctorals - Facultat - Medicina i Ciències de la Salut

# metadata.dc.title[].value
Impacte del Nivell Socioeconòmic en Pacients amb Insuficiència Cardíaca Crònica: Anàlisi en la Població General de Catalunya en Pacients Atesos en un Programa Integral d’ Excel·lència